दिल्ली-NCR में वायु प्रदूषण बहुत बढ़ा, कई जगहों पर AQI 450 के पार
राजधानी दिल्‍ली में सांस लेना मुश्किल होता जा रहा है। यहां हवा की क्‍वालिटी बहुत खराब श्रेणी में दर्ज की गई है। इतना ही नहीं, दिल्ली के साथ-साथ नोएडा और गुरुग्राम में भी बढ़ते प्रदूषण की वजह से वायु गुणवत्ता बिगड़ी है।
नई दिल्ली: राजधानी दिल्‍ली में सांस लेना मुश्किल होता जा रहा है। यहां हवा की क्‍वालिटी बहुत खराब श्रेणी में दर्ज की गई है। दिल्ली के अलग-अलग हिस्सों में वायु प्रदूषण का स्तर इतना बढ़ गया है कि गुरुवार की सुबह आसमान में धुंध ही छाई रही। दिल्ली के आईटीओ, IGI एयरपोर्ट, रोहिणी, द्वारका और आनंद विहार में हवा की क्‍वालिटी गंभीर रूप से खराब पाई गई है।सेंट्रल पॉल्यूशन कंट्रोल बोर्ड (CPCB) के अनुसार, दिल्ली के ITO पर AQI 460 दर्ज किया गया। वहीं, द्वारका में AQI 464, रोहिणी में AQI 478, अशोक विहार में AQI 464, जहांगीर पुरी में AQI 491 है, जो गंभीर श्रेणी में आता है। इसके अलावा आनंद विहार में AQI 468, लोधी रोड पर AQI 401 और IGI एयरपोर्ट पर AQI 447 दर्ज किया गया। यह सब गंभीर श्रेणी में है।उल्लेखनीय है कि 0 और 50 के बीच एक्यूआई को 'अच्छा', 51 और 100 के बीच 'संतोषजनक', 101 और 200 के बीच 'मध्यम', 201 और 300 के बीच 'खराब', 301 और 400 के बीच 'बेहद खराब' और 401 से 500 के बीच 'गंभीर' माना जाता है। ऐसे में दिल्ली की बहुत सी जगहों पर AQI का स्तर गंभीर श्रेणी में दर्ज किया गया है, जो लोगों के स्वास्थ्य के लिए काफी खतरनाक है।इतना ही नहीं, दिल्ली के साथ-साथ नोएडा और गुरुग्राम में भी बढ़ते प्रदूषण की वजह से वायु गुणवत्ता बिगड़ी है। सेंट्रल पॉल्यूशन कंट्रोल बोर्ड (CPCB) के अनुसार, नोएडा के सेक्टर 1 में AQI 458, सेक्टर-62 में AQI 473, सेक्टर- 116 में AQI 440 दर्ज किया गया है, यह सभी गंभीर श्रेणी में आता है। वहीं, गुरुग्राम सेक्टर 51 में AQI 469 (गंभीर श्रेणी) दर्ज किया गया है।